05/07/2021 | Administración LocalMunicipal
As Pontes de García Rodríguez
Persoal
Anuncio da relación provisional de admitidos-excluídos administrativos

ANUNCIO Expediente núm.2021/E001/000001 No procedemento de referencia a concelleira-delegada da Área de Recursos Humanos, Industria e Emprego, ditou o Decreto núm.1223/2021, do 30 de xuño que, literalmente, di: “DECRETO DA CONCELLEIRA-DELEGADA DA ÁREA DE RECURSOS HUMANOS, INDUSTRIA E EMPREGO: APROBACIÓN DA RELACIÓN PROVISIONAL DE PERSOAS ASPIRANTES ADMITIDAS OU EXCLUÍDAS (COBERTURA DE TRES PRAZAS DE ADMINISTRATIVO/A) ANTECEDENTES DE FEITO Mediante o Decreto núm.749/2021, do 22 de abril, da concelleira-delegada da Área de Recursos Humanos, Industria e Emprego, convocouse o proceso selectivo para a cobertura de tres (3) prazas de administrativo/a (persoal funcionario de carreira), vacantes no cadro de persoal do Concello das Pontes de García Rodríguez. As ditas prazas, entre outras, foron incluídas na oferta de emprego público do ano 2018 (OEP 2018), aprobada pola Xunta de Goberno Local na sesión extraordinaria urxente que tivo lugar o 27/12/2018 e publicada no Boletín Oficial da Provincia da Coruña (BOP) núm.248, do 31/12/2018. A través da citada resolución tamén foron aprobadas as bases que rexen na convocatoria. A convocatoria e as súas bases fon publicadas no BOP núm.78, do 28/04/2021. E un anuncio da convocatoria no Diario Oficial de Galicia (DOG) núm.91, do 18/05/2021, e no Boletín Oficial del Estado (BOE) núm.124, do 26/05/2021. O prazo de presentación de solicitudes rematou o 14/06/2021. FUNDAMENTOS LEGAIS A base Sexta.6 das que regulan a convocatoria establece que logo de rematado o prazo de presentación de solicitudes, a concelleira-delegada ditará unha resolución –que se publicará no BOP, no taboleiro electrónico municipal e na páxina web do concello– declarando aprobada aprobada a lista provisional do persoal opositor admitido e o excluído, con indicación, de ser o caso, das causas de exclusión e outorgando un prazo improrrogable de dez (10) días hábiles seguintes ao da publicación da dita resolución, para presentar as reclamacións oportunas ou a emenda de defectos, nos termos do artigo 68 da Lei 39/2015, do 1 de outubro, do procedemento administrativo común das administracións públicas. Na resolución identificarase ás persoas aspirantes que achegaron o certificado acreditativo do nivel de galego esixido coa finalidade de declarar a innecesariedade de efectuar a proba específica de coñecemento da lingua galega. As persoas aspirantes que dentro do prazo sinalado non emenden a súa exclusión ou non aleguen a omisión, xustificando o seu dereito a seren incluídas na relación de persoas aspirantes admitidas, serán consideradas definitivamente excluídas. A competencia para ditar a presente resolución -inicialmente atribuída á Álcaldía polo artigo 21.1. g) da Lei 7/1985, do 2 de abril, reguladora das bases do réxime local (LRBRL)- foi delegada na concelleira-delegada da Área de Recursos Humanos, Industria e Emprego mediante o Decreto núm.993/2019, do 24 de xuño (BOP núm.121, do 28/06/2019). Por todo iso, a través do presente decreto, RESOLVO: 1. Aprobar a relación provisional de persoas aspirantes admitidas ou excluídas no proceso selectivo para a cobertura de tres (3) de administrativo/a da escala de administración xeral, subescala administrativa, grupo C, subgrupo C1, que figuran como vacantes no cadro de persoal funcionario do Concello das Pontes de Carlos Moises Iturrieta Jegede e que foron incluídas na oferta de emprego público desta entidade local do ano 2018 (OEP 2018), publicada no BOP núm.248, do 31/12/2018. a) Persoas aspirantes admitidas: b) Persoas aspirantes excluídas: 2. Conceder un prazo de dez días hábiles –contados a partir do seguinte ao da publicación na presente resolución no Boletín Oficial da provincia da Coruña (BOP) e no taboleiro electrónico do concello– para presentar reclamacións ou emendar os defectos existentes. No caso da taxa por dereitos de exame, pódese presentar o xustificanaate do seu aboamento dentro do prazo de presentación de solicitudes, pero non é admisible aboala fóra dese prazo. O persoal aspirante que estea en posesión do CELGA 4 (ou equivalente) e que non o achegou, poderá facelo no indicado prazo. O feito de figurar na relación de admitidos/as non prexulga que se lles recoñeza ás persoas interesadas a posesión dos requisitos esixidos de conformidade coas bases da convocatoria, polo que, aínda no caso de se presentaren ao proceso selectivo, e mesmo superalo, se se comproba que non posúen algúns dos requisitos decaerán en todos os dereitos que puideran derivarse da súa participación no procedemento.3. Publicar a presente resolución no BOP e no taboleiro de anuncios electrónico do concello, tal e como dispoñen as bases da convocatoria.” As Pontes de García Rodriguez, 30 de xuño de 2021. A concelleira-delegada da Área de Recursos Humanos, Industria e Emprego Nancy Liliana Henry Fernando Chasi Matabuena